מגה-עיר

מגה-עיר (Megacity), או: עיר-ענק, הוא מונח המשמש להגדרת מטרופולין גדולה, בעלת אוכלוסייה כוללת העולה על עשרה מיליון (10,000,000) בני אדם. גם אגד-ערים או אגד-מטרופולינים יכולים להיכלל בהגדרה זו.

נכון ל-2024 קיימות ברחבי העולם 44 מגה-ערים, בהן אזורי מטרופולין כמו אלה של טוקיו, דלהי, מקסיקו סיטי וניו יורק, וערי-ענק כמו גואנגג'ואו ושאנגחאי.

 היסטוריה 
בראשית המאה ה-19, רק 3 אחוזים מכלל אוכלוסיית העולם, חיה בערים. עד 1850, עלה אחוז העירוניים באוכלוסיית העולם ל-6.4%, ועד סוף המאה (1900) לכדי 13.6%. ב־1950 התגוררו בערים כ־743 מיליון איש (29% מכלל אוכלוסיית העולם). ב־1970 הגיע נתח זה לכדי 38.6% מאוכלוסיית העולם וב־1985 התגוררו בערים 1.98 מיליארד תושבים (41% מכלל אוכלוסיית העולם). אוכלוסיית הערים העולמית בשנת 2008 כללה כ־3.4 מיליארד בני-אדם, המהווים כחצי מאוכלוסיית העולם. תהליך העיור מואץ משנה לשנה, ואם המגמה תימשך, צופים גורמי מחקר של האו"ם, כי בסביבות שנת 2030 שלושה מתוך חמישה בני אדם יגורו בערים. האוכלוסייה העירונית שעמדה במפנה המאות ה-20 וה-21 על כ-3 מיליארד בני אדם, תגדל, ותעמוד על כ-5 מיליארד.

סקרים ותחזיות מצביעים על כך שהצמיחה העירונית הגדולה במהלך 25 השנים הבאות, תהיה במדינות מתפתחות. תופעה זו תורמת להיווצרותן של מגה-ערים, גם במדינות בהן הכלכלה המקומית מתקשה לעמוד בנטל ניהולן של ערים מסדר גודל כזה, על אוכלוסייתן. מיליארד אנשים, כמעט שביעית מאוכלוסיית העולם, חיו בראשית העשור השני של המאה ה-21 בתנאי עוני בערים. מעל 90% מהאוכלוסייה העירונית של אתיופיה, מלאווי ואוגנדה, כבר חי בשכונות עוני.

 ערי ענק 
ממוזער|שמאל|300px|טוקיו, המגה-עיר הגדולה בתבל. אוכלוסייתה מונה קרוב ל-35,000,000 איש
ממוזער|שמאל|300px|שאנגחאי, סין
ממוזער|שמאל|300px|מנילה, הפיליפינים
300px|ממוזער|שמאל|ג'קרטה, אינדונזיה
 מגה-עיר מדינה אוכלוסייה 1 טוקיו  34,800,000 2 גואנגג'ואו  סין 31,700,000 3 שאנגחאי  סין 28,900,000 4 ג'קרטה  26,400,000 5 סיאול  25,800,000 6 דלהי  24,000,000 7 מקסיקו סיטי  23,800,000 8 קאראצ'י  22,700,000 9 מנילה  22,200,000 10 ניו יורק  21,600,000 11 סאו פאולו 21,500,000 12 מומבאי  21,400,000 13 בייג'ינג  סין 19,300,000 14 לוס אנג'לס  17,200,000 15 אוסקה  16,800,000 16 מוסקבה  16,500,000 17 דאקה  16,300,000 18 קהיר  16,000,000 19 קולקטה  16,000,000 20 לונדון  15,500,000 21 בואנוס איירס  14,500,000 22 בנגקוק  14,500,000 23 איסטנבול  13,800,000 24 לאגוס  13,200,000 25 טהראן  13,200,000 26 ריו דה ז'ניירו  12,900,000 27 ריין-רוהר  12,190,000 28 שנג'ן  סין 11,700,000 29 פריז  10,700,000 30 טיינג'ין  סין 10,600,000

ראו גם
 מגלופוליס

לקריאה נוספת
 מאירה שגב וצביה פיין, אנשים ויישובים: ספר לימוד בגאוגרפיה. תל אביב: מט"ח, תשס"ז 2007. (בעיקר: יחידה ד, פרק שלישי). .

 קישורים חיצוניים 

 אתר "כח משימה למגה-ערים", המכיל מידע רב על מגה-ערים ברחבי העולם.


הערות שוליים

קטגוריה:ערים: מונחים
קטגוריה:גאוגרפיה עירונית